open-index/open-wikipedia-markdown huggingface dataset:
Sorrig og glæde de vandre til hobe

**«Sorrig og Glæde de vandre til Hobe»** eller opprinnelig *Hver har sin Skæbne* er en salme av den danske biskopen og dikteren Thomas Kingo (1634-1703) som i moderne norsk oversettelse har fått navnet *Sorgen og gleden de vandrer til hope*. Salmen handler om kontrastene i livet; sorgen og gleden som vandrer sammen, opplevelsen av motgang og medgang, lykke og ulykke gjennom livet. Den er skrevet i 1681 og tonesatt med en visemelodi (sarabande) fra ca 1670. Salmen inngår i Danmarks kulturkanons lyrikkantologi.

## Tekst

Sorrig og glæde de vandre til hobe,
lykke, ulykke de gange på rad,
medgang og modgang hinanden tilråbe,
solskin og skyer de følges og ad.
Jorderigs guld
er prægtig muld,
Himlen er ene af salighed fuld.

Kroner og scepter i demantspil lege,
leg er dog ikke den kongelig dragt.
Tusinde byrder i kronerne veje,
tusindfold omhu i scepterets magt.
Kongernes bo
er skøn uro,
Himlen alene gør salig og fro.

Alle ting har sin foranderlig lykke,
alle kan finde sin sorrig i barm.
Tit er et bryst under dyrebart smykke
opfyldt af sorrig og hemmelig harm.
Alle har sit,
stort eller lidt,
Himlen alene for sorgen er kvit.

Vælde og visdom og timelig ære,
styrke og ungdom i blomstrende år
højt over andre kan hovedet bære,
falder dog af og i tiden forgår.
Alle ting må
enden opnå,
Himmelens salighed ene skal stå.

Dejligste roser har stindeste torne,
skønneste blomster sin tærende gift,
under en rosenkind hjertet kan forne
for dog at skæbnen så sælsom er skift!
I våde-vand
flyder vort land,
Himlen har ene lyksaligheds stand.

Angest skal avle en varende glæde,
kvide skal vinde sin tot ud af ten.
Armod skal prydes i rigeste klæde,
svaghed skal rejses på sundeste ben.
Avind skal stå
fængslet i vrå,
Himlen kan ene alt dette formå.

Lad da min lod og min lykke kun falde,
hvordan min Gud og min Herre han vil,
lad ikkun avind udøse sin galde,
lad kun og verden fulddrive sit spil!
Sorrig skal dø,
lystigheds frø
blomstre på Himle-lyksaligheds ø!


## Publisert
* Den Danske Salmebog nr. 46
* Norsk salmebok (NoS) nr. 463
* Norsk salmebok 2013 (N13) nr. 466

## Referanser

 


## Eksterne lenker
* Hele salmen hos Den Danske Salmebog online (med ulike melodiforslag)
* Tekstanalyse av salmen av Rolf Gaasland (PDF)
* Dansk innspilling med gruppen Psalmodie youtube.com.
* Dansk innspilling fra «Skattekisten» youtube.com.
* Norsk innspilling i forbindelse med sendingen «Salmeboka fra minutt til minutt»
Kwame

**Kwame** er et ghanesisk mannsnavn.

## Etymologi
*Kwame* betyr «født på lørdag» på akan. Alle ukedagene har tilsvarende personnavn på akan:

## Utbredelse
*Kwame* er et vanlig navn i Ghana, men er lite utbredt i andre land.

|}

## Kjente personer med navnet
Personene i listen er ordnet kronologisk etter fødselsår.
*Kwame Nkrumah (1909&ndash;1972), ghanesisk president
*Kwame Anthony Appiah (født 1954), britisk filosof
*Kwame Dawes (født 1962), amerikansk dikter
*Kwame Kwei-Armah (født 1967), britisk skuespiller
*Kwame Kilpatrick (født 1970), amerikansk politiker
*Kwame Brown (født 1982), amerikansk basketballspiller
*Kwame Alexander, amerikansk dikter
*Kwame Ogoo, norsk vokalist

## Referanser


## Eksterne lenker
Bubastes

***Bubastes*** er en slekt av biller som hører til familien praktbiller (Buprestidae). 
## Utseende
Billene av denne slekten er middelsstore (gjerne 10-15 millimeter), avlange, metallisk fargede praktbiller. Oversiden er litt flat og kraftig punktert. Dekkvingene har grove punktrader.

## Utbredelse
Slekten er utbredt i Australia.

## Systematisk inndeling

Inndelingen følger

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Bubastini Obenberger, 1920
******* Slekten *Bubastes* Laporte & Gory, 1836
******** *[[Bubastes achardi]]* Obenberger, 1920
******** *[[Bubastes aenea]]* Obenberger, 1922
******** *[[Bubastes australasiae]]* Obenberger, 1922
******** *[[Bubastes blackburni]]* Obenberger, 1941
******** *[[Bubastes boisduvali]]* Obenberger, 1941
******** *[[Bubastes borealis]]* Obenberger, 1928
******** *[[Bubastes bostrychoides]]* (Théry, 1910)
******** *[[Bubastes carnarvonensis]]* Obenberger, 1941
******** *[[Bubastes carteri]]* Obenberger, 1941
******** *[[Bubastes chapmani]]* Obenberger, 1941
******** *[[Bubastes cylindrica]]* Macleay, 1888
******** *[[Bubastes erbeni]]* Obenberger, 1941
******** *[[Bubastes euryspiloides]]* Obenberger, 1922
******** *[[Bubastes formosa]]* Carter, 1915
******** *[[Bubastes germari]]* Obenberger, 1928
******** *[[Bubastes globicollis]]* Thomson, 1879
******** *[[Bubastes inconsistans]]* Thomson, 1879
******** *[[Bubastes kirbyi]]* Obenberger, 1928
******** *[[Bubastes laticollis]]* Blackburn, 1888
******** *[[Bubastes leai]]* Carter, 1924
******** *[[Bubastes niveiventris]]* Obenberger, 1922
******** *[[Bubastes obscura]]* Obenberger, 1922
******** *[[Bubastes occidentalis]]* Blackburn, 1891
******** *[[Bubastes odewahni]]* Obenberger, 1928
******** *[[Bubastes olivina]]* Obenberger, 1920
******** *[[Bubastes persplendens]]* Obenberger, 1920
******** *[[Bubastes saundersi]]* Obenberger, 1928
******** *[[Bubastes septentrionalis]]* Obenberger, 1941
******** *[[Bubastes simillima]]* Obenberger, 1922
******** *[[Bubastes sphaenoida]]* Laporte & Gory, 1836
******** *[[Bubastes splendens]]* Blackburn, 1891
******** *[[Bubastes strandi]]* Obenberger, 1920
******** *[[Bubastes subflavipennis]]* Carter, 1937
******** *[[Bubastes subnigricollis]]* Carter, 1939
******** *[[Bubastes suturalis]]* Carter, 1915
******** *[[Bubastes thomsoni]]* Obenberger, 1928
******** *[[Bubastes vagans]]* Blackburn, 1892
******** *[[Bubastes vanrooni]]* Obenberger, 1928
******** *[[Bubastes viridicuprea]]* Obenberger, 1922

## Referanser


## Eksterne lenker
* 
* Bilder av noen arter
* Bilder av typeeksemplarer fra Natural History Museum, London https://web.archive.org/web/20160130035134/http://coleopsoc.org/buprestidae/Types/Types/BMNH/BM79.jpg, https://web.archive.org/web/20160130030902/http://coleopsoc.org/buprestidae/Types/Types/BMNH/BM80.jpg, https://web.archive.org/web/20160130045053/http://coleopsoc.org/buprestidae/Types/Types/BMNH/BM81.jpg
Mandolin (husgeråd)

En **mandolin** er et kjøkkenredskap som en blant annet kan skive grønnsaker på.

En mandolin består av en skjærebrett, 2–3 dm lang og ca. 1 dm bred, ovenfor hvilken et knivblad er plassert i en holder. Kniven er stillbar i høyde avhengig av hvor tykke skiver man vil ha. Oftest har mandolinen et utfellbart stativ i den ene enden, slik at den luter. Da dannes et tomrom under den i hvilket skivene faller ned gjennom en spalte i skjærebrettet.

## Eksterne lenker
* Film som visar hur en mandolin fungerar
17 Persei

**17 Persei** er en kjempestjerne (spektralklasse K5 III) i stjernebildet Persevs. Stjernas tilsynelatende størrelsesklasse er 4.56 og dens avstand er 4.09 lysår.

## Referanser
Archernis

***Archernis*** er en slekt av nattsvermere i familien av gressmottene (*Crambidae*). Edward Meyrick definerte familien.

## Eksterne lenker
*
Cosmoplatidius lycoides

***Cosmoplatidius lycoides*** er en billeart i familien av trebukker, som finnes i Guyana. Guérin-Méneville definerte denne arten i 1844.

## Referanser


## Eksterne lenker
*
Kjosen (Lyngen)

:*Denne artikkelen er om bygda. For fjorden, se [[Kjosen (Ullsfjord)]].*

**Kjosen** (kvensk: *[[Kvenske stedsnavn (Lyngen)|Muotkalahti]]*, nordsamisk: *Muotkevuotna*) er ei bygd i Lyngen i Troms. Den ligger i enden av fjordarmen Kjosen som går fra Ullsfjorden østover i retning Lyngseidet.

## Referanser
Nordisk mesterskap i kappgang 2015

**Nordisk mesterskap i kappgang 2015** ble arrangert i Esbo i Finland 29. - 30. august 2015.

Mesterskapet ble arrangert i parallell med Nordisk juniormesterskap i friidrett 2015. 

## Resultater, herrer
### Senior 20 km






### U23 20 km






### U20 10 km






### U18 5 km



I tillegg deltok finske Jaakko Määttänen utenfor konkurranse, han gikk på 25.28,33. 



## Resultater, kvinner
### Senior 10 km






### U23 10 km






### U20 5 km






### U18 5 km






### U16 3 km






## Referanser


## Eksterne lenker
* Norges friidrettsforbund - Nordic U 20 Match & Championships - Nordic Race Walking Match & Championships - Espoo, Leppävaara - 29.-30.8.2015
Karaganda-2 kraftverk

**Karaganda-2 kraftverk** (russisk: *Карагандинская ТЭЦ-2*) er et varmekraftverk nær Temirtau i Karaganda oblast i Kasakhstan. Det eies og opereres av stålselskapet ArselorMittal Temirtau, og har en produksjonskapasitet på 435 MW. Brenselstypen brukt der er kull.

Byggingen av kraftverket begynte rundt 1973, og første byggetrinn stod ferdig i 1975. Kraftverket har senere blitt utvidet og fornyet. 

## Se også
* Liste over verdens største kullkraftverk
* Liste over verdens største varmekraftverk
* Karaganda kraftverk
* Karaganda-3 kraftverk

## Referanser


## Eksterne lenker
* Стальной департамент  АО «АрселорМиттал Темиртау»
Kamil Syprzak

**Kamil Syprzak** (født 23. juli 1991 i Płock) er en polsk håndballspiller, som spiller for den spanske storklubben  og det polske herrelandslaget.

## Karriere
### Klubb
Syprzak startet sin karriere i den lokale klubben , hvor han ble polsk seriemester i 2011. Etter fire påfølgende år som det nest beste laget i Polen, meldte Syprzak i 2015 overgang til den spanske storklubben .

### Landslag
Syprzak fikk sin mesterskapsdebut for det polske herrelandslaget under Håndball-EM 2012.

Under Håndball-VM 2015 scorer Syprzak bronsefinalens siste mål, som samtidig sikrer Polen bronsemedaljen.

## Meritter
;Barcelona
* Spansk cupmester: 2016
* Spansk supercupmester: 2016
* Katalansk supercupmester: 2016

;Wisła Płock
* Polsk seriemester: 2011
* Polsk seriesølv: 2012, 2013, 2014 & 2015
* Polsk cupfinalist: 2011, 2012, 2013, 2014 & 2015

;Polen
* Håndball-VM 2015: Bronse

## Referanser


## Eksterne lenker
* 
*  Spillerprofil hos *.com*
*  Spillerprofil  hos det polske håndballforbundet
Gunnar Straume

**Gunnar Stenmark Straume** (født 10. juni 1932, død 20. januar 2016) var en norsk billedkunstner. 

Han ble utdannet ved Statens Håndverks- og Kunstindustriskole i Oslo og Statens Kunstakademi i Oslo. Blant lærere som har inspirert ham, er Olav Mosebekk, Chrix Dahl, Per Krohg og Alexander Schultz. 

Straume har hatt separatutstillinger i Oslo, Halden og de øvrige østfoldbyene. Han har også vært representert på en rekke kollektivutstillinger, deriblant i Oslo Kunstforening og Kunstnerforbundet.
Lucy Dahl

**Lucy Neal Dahl** (født 1965) er en britisk manusforfatter og datter av den walisisk-norske forfatteren Roald Dahl og den amerikanske skuespillerinnen Patricia Neal.

Lucy Dahl skrev manuset til *[[Wild Child (2008 film)|Wild Child]]* og var konsulent i forbindelse med *[[Charlie and the Chocolate Factory (film)|Charlie and the Chocolate Factory]]* som var basert på hennes fars bok med samme navn. Hun skriver også i online mat- og vinmagasinet *[[Zester Daily]]*.

## Referanser


## Eksterne lenker
*
Mandsjurvalnøtt

**Mandsjurvalnøtt** (*Juglans mandshurica*) er et løvfellende tre i valnøttfamilien.

Det blir opptil 25&nbsp;m høyt. Barken er lyst rødlig grå med brede gulbrune furer. Bladene er finnete og 40–90&nbsp;cm lange. Det er 9–19 småblad som er hvit ullhårete i nervevinklene på undersiden. Nøttene er 3–7,5&nbsp;cm lange og 3–5&nbsp;cm brede. Mandsjurvalnøtt er utbredt i Kina, Korea og Russlands fjerne østen.

Mandsjurvalnøtt ble tidligere oppfattet som to ulike arter. *Juglans mandshurica* i snever betydning har småblad som er glatte på undersiden, 4–5 nøtter sitter sammen, og den er utbredt nord og nordøst for Huang He. *Juglans cathayensis* har småblad som er hårete på undersiden, 6–10 nøtter sitter sammen, og den er utbredt sør for Huang He. *Flora of China* mener at det ikke grunnlag for å skille mellom disse to.

## Litteratur
* 
* 

## Eksterne lenker
*
Ralph Wendell Burhoe

**Ralph Wendell Burhoe** (født 1911, død 8. mai 1997) grunnla tidsskriftet **'. I 1980 fikk han [[Templetonprisen]] for arbedet sitt for å forene religion og naturvitenskap.

== Biografi ==
Ralph Wendell Burhoe vokste opp i [[Somerville (Massachusetts)|Somerville]] i [[Massachusetts]]. Han studerte ved [[Harvard University]] fra 1928 til 1932, og tok da fag innen [[meteorologi]] og [[klimatologi]], men gjorde aldri ferdig en grad. Han begynte så på [[Andover Newton Theological School]]. Han studerte [[teologi]] der i ett og et halvt år, men i stedet for å bli prest som han hadde planlagt, vendte han tilbake til Harvard og begynte å jobbe på [[Blue Hill Meteorological Observatory]], hvor han gjorde det bra som naturvitenskapsmann.  1947 ble han den første fulltidslederen for [[American Academy of Arts and Sciences]] (AAAS). Gjennom jobben ved AAAS kom han i nær kontakt med viktige vitenskapsmenn som [[Astronomi|astronomen]] [[Harlow Shapley]], [[Geologi|geologen]] [[Kirtley Mather]] og [[Biologi|biologen]] [[George Wald]]. Mens han jobbet der var han med på å grunnlegge [[Institute on Religion in an Age of Science]]. I 1965 begynte Burhoe å jobbe ved [[Meadville Lombard Theological School]], [[Unitarisme|unitarenes]] universitet i [[Chicago]]. Der grunnla han tidsskriftet **' og Center for Advanced Study in Religion and Science (CASIRAS). Etter å ha sluttet der i 1974, var han tilknyttet Lutheran School of Theology at Chicago hvor han i 1988 grunnla Chicago Center for Religion and Science.

## Bidrag til offentligheten
Ralph Wendell Burhoe gjorde samvittighetsfulle undersøkelser over forskjeller og likheter mellom teologi og naturvitenskap, og ble en av de ledende stemmene i verden på feltet. Han spilte en viktig rolle i interdisiplinære fora i grenselandet mellom naturvitenskap og religion gjennom å skape en platform for dialog. Ifølge teologen Hans Schwarz fikk tidsskriftet *Zygon* en «utbredelse langt utover grensene for et teologisk tidsskrift.»

## Priser og utmerkelser
* I 1980 var han den første amerikaner som fikk Templetonprisen. 
* Han mottok æresdoktorat fra Meadville Lombard Theological School (1977) og Rollins College (1979). 
* The Society for the Scientific Study of Religion, som han var med og grunnla, tildelte ham selskapets første Distinguished Career Achievement Award i 1984. 
* Han ble utnevnt til fellow i American Association for the Advancement of Science, American Academy of Arts and Sciences og World Academy of Arts and Letters.

## Referanser
Tour of Almaty

**Tour of Almaty** er et endagsritt som har blitt arrangert siden 2013. Det blir arrangert i Kasakhstans største by Almaty av den tidligere proffsyklisten Aleksandr Vinokurov.

## Vinnere

## Referanser


## Eksterne lenker
* Nettsted
* Vinnere av Tour of Almaty på ''cqranking.com''
* Vinnere av Tour of Almaty på *The-Sports.org*
* Vinnere av Tour of Almaty på *CyclingArchives.com*
Japansk vingenøtt

**Japansk vingenøtt** (*Pterocarya rhoifolia*) er et løvfellende tre i valnøttfamilien. Det blir opptil 30&nbsp;m høyt. Bladene er finnete og 20–25&nbsp;cm lange. Treet vokser langs bredden av elver og bekker. Japansk vingenøtt finnes hovedsakelig i Japan, men forekommer også i Laoshan i den østlige kinesiske provinsen Shandong.

## Referanser




## Litteratur
* 

## Eksterne lenker
*
Fram (Møre og Romsdal)

**Fram** er kollektivtransportforvalter for Møre og Romsdal og er organisert som en del av samferdselsavdelinga i fylkeskommunen. Fram står for salg av billetter og planlegging av ruter, mens busser, hurtigbåter og ferger opereres av andre aktører på kontrakt med fylkeskommunen.

Fram opprettet 1. januar 2016 ekspressbusskonseptet Fram Ekspress som tilbyr hyppige avganger mellom Ålesund og Molde – Kristiansund, Ørsta – Volda og Åndalsnes. Dette erstattet TIMEkspressen rute TE11 på de to førstnevnte strekningene og togbussen på den siste.

## Referanser




## Eksterne lenker
*
Fram Ekspress

**Fram Ekspress** er navnet på langrutene og ekspressbussrutene mellom byene i Møre og Romsdal og blant annet Trondheim og Oppdal som kjøres på anbudskontrakt for Fram. Navnet ble tatt i bruk fra 1. januar 2016, og bussene som benyttes på rutene er hvite med blå hekk. Rutene bygger videre på kommersielle ekspressbussruter, togbussruter og vanlige langruter.

1. januar 2016 ble tidligere TIMEkspressen rute TE11 mellom Volda og Kristiansund og togbussruta mellom Åndalsnes og Ålesund innlemmet som de første rutene i Fram Ekspress. 10. oktober samme år ble også Nettbuss express-ruta Mørelinjen, med historie helt tilbake til 1935, og togbussruta mellom Kristiansund og Oppdal innlemmet. Togbussruta var mellom 2003 og 2010 en del av Nordmørsekspressen under NOR-WAY Bussekspress. 1. januar 2017 ble togbussruta mellom Molde og Åndalsnes innlemmet i forbindelse med at de siste bussrutene i fylket hadde anbudsstart.

## Ruter
* **100**: Kristiansund–Molde–Ålesund, kjøres av Vy Buss (fra 1. januar 2016, tidligere TIMEkspressen rute TE11)
* **101**: Ålesund–Volda, kjøres av Vy Buss (fra 1. januar 2016, tidligere TIMEkspressen rute TE11)
* **420**: Molde–Åndalsnes i korrespondanse med tog på Raumabanen, kjøres av Veøy Buss (fra 1. januar 2017)
* **681**: Ålesund–Åndalsnes i korrespondanse med tog på Raumabanen, kjøres av Vy Buss (fra 1. januar 2016)
* **901**: Kristiansund–Oppdal i korrespondanse med tog på Dovrebanen, kjøres av Vy Buss (fra 10. oktober 2016, i perioden 2003–2010 del av Nordmørsekspressen)
* **902**: Trondheim–Surnadal–Sunndalsøra–Molde, kjøres av Vy Buss (fra 10. oktober 2016, Mørelinjen)
* **905**: Trondheim–Vinjeøra–Kristiansund–Molde–Ålesund, kjøres av Vy Buss (fra 10. oktober 2016, Mørelinjen)

## Referanser




## Eksterne lenker
*
Lake Havasu City

**Lake Havasu City** er en by i fylket Mohave i den amerikansk delstaten Arizona. I henhold til folketellingen i 2010 hadde byen en befolkning på 52 527 personer. Byen er geografisk isolert fra andre byer i Mohave og er det samfunn innenfor det statistiske området «Stor-Las Vegas» (*Las Vegas–Henderson, NV–AZ CSA*) som ligger lengst sør.

Byen begynte som en militærleir under den andre verdenskrig ved breddene av innsjøen Lake Havasu.

London Bridge, en bro som tidligere sto i London, bygget i 1831 og strakte seg over Themsen, ble kjøpt av amerikanere i 1968 for 2,5 millioner dollar, fraktet stein for stein til Lake Havasu City hvor den ble satt sammen igjen, noe som kostet ytterligere 7 millioner dollar. London Bridge strekker seg nå over en smal kanal som leder inn til Lake Havasu. Siden dens innvielse 5. oktober 1971 har den tiltrukket mange besøkende og turister.

## Bilder

London Bridge Lake Havasu, aerial view 1973, Film0 A 6-11-b.jpg


## Referanser


## Eksterne lenker
* 
*Lake Havasu City Visitors Bureau, besøkssenter
Samira Makhmalbaf

**Samira Makhmalbaf** (født 15. februar 1980) er en iransk filmskaper og manusforfatter. Hun er datteren til Mohsen Makhmalbaf, som også er filmskaper. Samira Makhmalbaf er ansett som en av de viktigste bidragsyterne til den siste delen av den iranske nye bølgen og er internasjonalt anerkjent.

Hun begynte sin karriere som skuespiller i farens film *Syklisten* i 1987, og var også assistent for faren på hans film *Stillheten* (1998). Hennes regidebut var *Eplet*  (1998) som var med i hovedkonkurransen i Cannes (hun var da bare 18 år gammel). Hun fikk oppmerksomhet med *Tavler* (persisk: تخته سیاه) i 2000 som ble tildelt juryens pris ved Cannes filmfestival og var da den yngste regissør som hadde blitt tildelt denne prisen. Faren medvirket til manus og klipping. *Tavler* ble innspillt i de kurdiskdominerte grenseområdene mot Irak, nær Halabja. Hun dedikerte prisen i Cannes til den heroiske demokrati-bevelsen i Iran. Makhalmbafs usensurerte versjon ble smuglet ut av Iran. I 2003 vant *Klokken fem om ettermiddagen* (persisk: پنج عصر) juryens pris og den økumeniske juryens pris i Cannes.

## Filmografi som regissør
* *Eplet* (1998)
* *Tavler* (2000) 
* *Klokken fem om ettermiddagen* (2003) 
* *Two-Legged Horse* (2008)

## Referanser


## Eksterne lenker
*
Kode 291

Som en respons til flyktningkrisen i 2015 opprettet den svenske Polismyndigheten **  gjeldende fra 8. september 2015 til 19. februar 2016.

*Kode 291* eller *Referansekode 291* (svensk: *, R291*) var koden innen ALMA for forbrytelser begått av eller begått mot asylsøkende i perioden 11. november 2015 til 31. januar 2016 .

I denne perioden ble det registrert 3287 forbrytelser under R291, 2368 med asylsøkere som mistenkte, og 1722 med asylsøkere som ofre.

Under innsamlingsperioden for R291 ble Polismyndigheten kritisert for hemmeligholdelse.

## Referanser
Vinux

**Vinux** er en Linux-distribusjon som er basert på Ubuntu. Den er laget spesielt for blinde og svaksynte brukere. Den sørger for to skjermlesere, to helskjerms skjermforstørrelser, global font-størrelse og fasiliteter for farge-fasiliteter. Systemet støtter også USB-baserte leselister.

Vinux ble opprinnelig utviklet i 2008. Siste versjon er 5.0 fra 5. november 2015.

## Eksterne lenker
* Vinux ved Distrowatch
* hjemmeside
Kinesisk vingenøtt

**Kinesisk vingenøtt** (*Pterocarya stenoptera*) er et løvfellende tre i valnøttfamilien.

Det blir opptil 30&nbsp;m høyt. Barken er rødlig grå med grunne, brede ribber. Bladene er finnete og inntil 30&nbsp;cm lange. Det er 15–19 småblad. Kinesisk vingenøtt vokser vilt i Kina, Korea og Japan. Dette treet vokser hurtig og kaster tett skygge, og det er derfor vanlig plantet langs gater og i parker i mange land.  

## Litteratur
* 
* 

## Eksterne lenker
*
Hallgeir Solberg

**Hallgeir Solberg** (født 1955) er en norsk lærer, rektor og tidligere lokalpolitiker (KrF) i Melhus kommune. Han var innvalgt i Melhus kommunestyre fra 2003 til 2011 og satt som varaordfører fra 2007 til 2011 (under Erling Bøhles tid som ordfører). Han var leder i Melhus KrF i perioden 2011–2014 og leder i Sør-Trøndelag KrF i perioden 2012–2014.

Solberg har en mastergrad i naturforvaltning som han tok ved Landbrukshøyskolen (1974–1979). Han har også utdanning i pedagogikk, og administrasjon og ledelse ved HiNT.

Han startet yrkeskarrieren som lærer ved KVT (1980). Deretter var han saksbehandler, først ved Direktoratet for vilt og ferskvannsfisk (1981) og deretter ved Statistisk sentralbyrå (1981–1984). Etter det var han bestyrer ved Fjellstua ungdomssenter (1984–1986), økonomileder ved Bakketun folkehøgskole (1986–1992) og avdelingsleder ved Verdal videregående skole (1992–1993). I 1993 gikk ferden til Melhus hvor han fikk stillingen som rektor ved Øya videregående skole. Denne stillingen hadde han til han gikk av med pensjon i 2017.

I 2018 ble han valgt til styreleder i Normisjon.

## Referanser
Missale Romanum

**Missale Romanum**, norsk **Det romerske missale**, alminnelig kalt **Messeboken**, er en av den vestlige (latinske) del av den katolske kirkes liturgiske bøker. Boken inneholder 1) messens samtlige tekster, 2) liturgiske anvisninger, og 3) noter til de av presten sungne delena av messen. Det foreligger i dag (2016) to gjeldende romerske missaler; dels den 2002 i utgitte, tredje offisielle utgave av Paul VIs romerske missale (de to første utgaver er fra 1970 og 1975; tredje utgave er en lett bearbeidelse), dels det romerske missale som inneholler den klassiske romerske ritus (såkalt tridentinsk ritus, siste offisielle utgave 1962).

Også i den latinske ritus, men ikke som del av hovedriten, er noen liturgier kjent henholdsvis  i og rundt Milano i Italia og i Toledo og andre deler av Spania. Der benyttes egne missaler, *[[Missale Ambrosianum]]* og *[[Missale Hispano-Mozarabicum]]*. 

## Referanser


## Eksterne lenker
* Missale Romanum på norsk, hos katolsk.no (besøkt 06.02.17)
Earvin N’Gapeth

**Earvin N'Gapeth** (født 12. november 1991) er en fransk volleyballspiller.

## Referanser


## Eksterne lenker
* FIVB-profil 
*
Ralph Evinrude

**Ralph Sydney Evinrude** (født 27. september 1907, død 21. mai 1986) var en amerikansk forretningsmagnat, styreleder i firmaet Outboard Marine Corporation som framstilte utenbordsmotor for båter av merket Evinrude, stiftet av hans norskættede far fra Gjøvik, Ole Evinrude. Ralph Evinrude er også kjent som ektefelle av sangeren og skuespilleren Frances Langford (1913–2005).

## Liv og virke
Evinrude ble født i Milwaukee i Wisconsin som eneste sønn av Bess Cary og Ole Evinrude. Evinrudes far hadde utvandret fra Norge i 1882 og i USA utviklet den første kommersielt mulige påhengsmotor. Således skapte han en helt ny form industri og rekreasjon med fritidsbåter. I 1927 gikk Ralph inn i familiebedriften, som da het Elto Outboard Motor Company, etter to år på Universitetet i Wisconsin–Madison. Han var utsett til å overta, og i løpet av sine sju første år lærte han forretningen gjennomgående ved å ha en rekke posisjoner både innenfor ingeniørvirksomhet og markering. 

Hans far døde den 12. juli 1934 og Ralph Evinrude overtok ledelsen av selskapet 27 år gammel, og drev det i de neste 55 år i bedriften. I 1936 ble Elto slått sammen med et tilsvarende selskap for påhengsmotorer, Johnson Motor Company, basert i Waukegan i Illinois. Den ny selskapet ble hetende Outboard Marine Corporation (OMC). Han fungerte som president, direktør og styreformann før han til sist gikk av som styreformann i januar 1982 etter 19 år i denne posisjonen.

Evinrude giftet seg med Joan «Bobbe» Everett i Lake Forest i Illinois i desember 1951. Etter at hans første kone døde, giftet han seg på nytt, men ble skilt og i 1955 giftet han seg med skuespilleren og sangeren Frances Langford. Han flyttet til hennes eiendom i Jensen Beach i Florida. De hadde felles interesser i forretning, filantropi og fritidsbåt, og tilbrakte mye tid om bord i deres 36 meter yacht «Chanticleer».

Han døde i Stuart i Florida, og etterlot seg sin enke, en datter, Sally Slater av Jensen Beach, og en sønn, Thomas Evinrude av Marquette i Michigan; fire barnebarn og et oldebarn.
Chala Regassa

**Chala Regassa** (født 1996) er en etiopisk friidrettsutøver som konkurrerer i mellomdistanseløp. Han har bronse på 1500 meter fra Juniorafrikamesterskapet i friidrett 2015 som fremste internasjonale meritt.

## Idrettskarriere
;2014
Regassa deltok ved Nijmegen Grand Prix i Nederland i juni 2014, og kom der på 3.-plass med tiden 3.38,06. Han deltok også ved Meeting de Bilbao, der han kom på 17.-plass på 1500 meter. 

;2015
Ved Juniorafrikamesterskapet i friidrett 2015 i mars kom Regassa på 3.-plass 1500 meter, bak Anthony Kiptoo og Gilbert Kwemoi. Her løp han på 3:44,92 i finalen.

I august deltok han ved Flanders Cup i Ninove i Belgia, og kom der på 2.-plass på 1500 meter, bak Youssouf Hiss Bachir. Der satte han personlig rekord med tiden 3:37,24. Samme plass fikk han også ved Meeting Voor Mon i Leuven en uke senere, der han løp på 3:38,88 og ble slått av marokkanske Sadik Mikhou. 

## Progresjon
;1500 meter
* 2014 – 3:28,06
* 2015 – 3:37,24 (**PR**)

## Referanser


## Eksterne lenker
* 
*  Profil hos All-Athletics
Jana (andre betydninger)

**Jana** kan vise til:

* Jana – et kvinnenavn
* Jana (elv i Sakha) – ei elv i republikken Sakha i Russland
* Jana (elv i Magadan oblast) – ei elv i Magadan oblast i Russland
Adwoa

**Adwoa** er et ghanesisk kvinnenavn.

## Etymologi
*Adwoa* betyr «født på mandag» på akan. Alle ukedagene har tilsvarende personnavn på akan:

*Adjoa* er en variant av navnet.

## Utbredelse
*Adwoa* er et relativt vanlig navn i Ghana, men er lite brukt i andre land.

|}

## Kjente personer med navnet
Personene i listen er ordnet kronologisk etter fødselsår.
*Adwoa Hackman (født 1974), tysk musiker
*Adwoa Safo (født 1981), ghanesisk advokat og politiker
*Adwoa Yamoah (født 1988), ghanesisk-kanadisk modell
*Adwoa Aboah (født 1992), ghanesisk-engelsk modell
*Adwoa Badoe, ghanesisk forfatter
*Adwoa Akhu, amerikansk psykolog og forfatter

## Referanser


## Eksterne lenker
Cory Gardner

**Cory Scott Gardner** (født 22. august 1974 i Yuma, Colorado) er en amerikansk politiker for Det republikanske parti. Han var senator og representerte Colorado fra 2015 til 2021. Han kom inn i Senatet 3. januar 2015, etter å ha representert Colorados fjerde distrikt i Representantenes hus fra 2011. Han tapte senatsvalget i 2020 mot demokraten John Hickenlooper.

## Referanser


## Eksterne lenker
* 
* 
* 
*   Valgkampside
Lars Sørgard

**Lars Sørgard** (født 1959) er en norsk økonom. Han er professor i samfunnsøkonomi ved NHH i Bergen.

Han har doktorgrad i økonomi (dr.oecon.) fra NHH fra 1993. Han disputerte på en avhandling om etableringskonkurranse i det norske sementmarkedet. Han ble førsteamanuensis i samfunnsøkonomi ved NHH i 1994 og professor i 1998.

Sørgard var forskningssjef ved Senter for næringsøkonomi ved SNF (forskningssenter i NHH-miljøet) fra 2000 til 2002 og styreleder ved SNF fra 2013 til 2015. Han var med på å etablere Bergen Center for Competition Law and Economics (BECCLE) i 2011 og satt i ledelsen for senteret frem til 2015.

Sørgard har forsket og undervist på feltene næringsøkonomi og konkurransepolitikk. Han har publisert artikler i tidsskrifter som *RAND Journal of Economics*, *Economic Journal*, *European Economic Review*, *Marketing Science*, *Journal of Industrial Economics*, *International Journal of Industrial Organization*, *Journal of Economics & Management Strategy* og *Marketing Science*.

Fra 2007 til 2007 var han sjeføkonom i Konkurransetilsynet. Fra 2015 til 2016 var han igjen sjeføkonom i Konkurransetilsynet, og fra 2016 til 2022 direktør i Konkurransetilsynet (konkurransedirektør). Han søkte ikke nytt åremål som konkurransedirektør, og han gikk tilbake til professorstillingen ved NHH.

Han har deltatt i flere offentlige utvalg, blant annet hjemfallsutvalget (2002–2004), utvalget som reviderte konkurranseloven (2010–2011), og ekspertgruppen for et bedre organisert strømnett (2014). Han ledet Energikommisjonen (2022–2023).

## Bibliografi
* *Konkurransepolitikk. Rettslig og økonomisk analyse*, 2014, Fagbokforlaget (medforfatter: Erling. J. Hjelmeng) 
* *Konkurranse i samfunnets interesse*, 2004, Fagbokforlaget (medredaktører: Kåre P. Hagen and Agnar Sandmo). 
* *Konkurransestrategi. Eksempler på anvendt mikroøkonomi*, Andre utgave, 2003, Fagbokforlaget. 
* *Næringsøkonomi. 13 norske bransjestudier,* 1990, Oslo, Bedriftsøkonomens Forlag-

## Referanser
Cyphosoma

***Cyphosoma*** er en slekt av biller som hører til familien praktbiller (Buprestidae).

## Utseende
Middelsstore, brede, mattsvarte praktbiller. Hver dekkvinge har en bred stripe av lyse skjell.

## Utbredelse
Slekten er utbredt i middelhavsområdet.

## Systematisk inndeling
Inndelingen følger . Dicercini blir noen ganger plassert i underfamilien furupraktbiller (Chrysochroinae).

* Ordenen biller, Coleoptera
** Underordenen Polyphaga
*** Overfamilien praktbiller, Buprestoidea
**** Familien praktbiller, Buprestidae
***** Underfamilien Buprestinae Leach, 1815
****** Stammen Dicercini Gistel, 1848 
******* Understammen Dicercina Gistel, 1848 
******** Slekten *Cyphosoma* Mannerheim, 1837
********* *[[Cyphosoma askenasyi]]* Heyden, 1908
********* *[[Cyphosoma euphraticum]]* (Gory & Laporte, 1839)
********* *[[Cyphosoma lawsoniae]]* (Chevrolat, 1838)
********* *[[Cyphosoma paganettii]]* Obenberger, 1914
********* *[[Cyphosoma tataricum]]* (Pallas, 1773)
********* *[[Cyphosoma turcomanicum]]* (Kraatz, 1883)
********* *[[Cyphosoma veselyi]]* Obenberger, 1925

## Referanser


## Eksterne lenker
* 
* Bilde av ''Cyphosoma lawsoniae''
* Bilde av ''Cyphosoma tataricum''
Briggs & Stratton

**Briggs & Stratton** er en amerikansk bedrift med hovedkontor i Wauwatosa i Wisconsin som produserer små luftkjølte bensinmotorer som mest brukes i maskiner som gressklippere og motorsager. Årsproduksjonen (2015) var ti millioner motorer.

Selskapet ble startet i 1908 i Milwaukee, Wisconsin, og er i dag basert i Wauwatosa, Wisconsin. [4] Briggs & Stratton-motorer brukes ofte på gressklippere, samt høytrykksvaskere, elektriske generatorer, gokart og et bredt utvalg av andre bruksområder. Deres originale støpejernmotorer var kjent for sin holdbarhet, men selskapets suksess ble etablert etter utviklingen av lette aluminiumsmotorer i 1953. Aluminiumsmotoren var den perfekte løsningen for den nylig oppfunnede roterende gressklipperen på grunn av dens lettere vekt og lavere kostnader.

Selskapet startet i 1908 som et uformelt partnerskap mellom Stephen Foster Briggs og Harold M. Stratton. S.F. Briggs ble født i Watertown, South Dakota, og ble uteksaminert fra South Dakota State College ((SDSC) nå South Dakota State University) i Brookings i 1907. Ideen til hans første produkt kom fra et prosjekt på høyere nivå i ingeniørklassen ved SDSC. Dette første produktet var en sekssylindret, to-syklus motor, som Stephen Foster Briggs utviklet under sine ingeniørkurs i South Dakota State. Etter endt utdanning var han ivrig etter å produsere motoren sin og gå inn i den raskt voksende bilindustrien. Bill Juneau, en trener i South Dakota State, visste om Briggs ambisjon og gründerinteressene til Harold M. Stratton, en vellykket kornhandler som hadde en gård ved siden av Juneaus gård, så han introduserte de to. I 1922 satte deres nybegynnerfirma rekord i bilindustrien og solgte Briggs & Stratton Flyer ("Red Bug") til rekordlave priser på USD 125 - $ 150.

Til slutt slo Briggs og Stratton pris på å produsere bilkomponenter og små bensinmotorer. Briggs kjøpte et motorpatent fra A.O. Smith Company og begynte å drive tidlige vaskemaskiner og rulleklippere, så vel som mange andre typer utstyr. Selskapet ble børsnotert på New York Stock Exchange i 1928.

Under andre verdenskrig produserte Briggs & Stratton generatorer for krigsinnsatsen. Noen motorer før krigen ble laget av aluminium, noe som hjalp selskapet med å utvikle sin ekspertise innen bruk av dette materialet. Denne utviklingen, sammen med etterkrigstidens vekst i forstedene (og plener) fra 1950-tallet, bidro til å sikre Briggs & Strattons vellykkede vekst gjennom hele 1950- og 1960-tallet.

Stephen Briggs kjøpte videre Evinrude og Johnson Outboards og startet Outboard Marine Corporation. Frederick P. Stratton, Sr. (sønn av Harold Stratton) fungerte som styreleder for Briggs & Stratton til han døde i 1962 (Harold døde også det året). Frederick P. Stratton, Jr. fungerte som styreleder til han gikk av med pensjon i 2001.

I 1995 solgte Briggs & Stratton bilindustrien. Det resulterende selskapet er Strattec Security Corporation.
Frances Langford

**Frances Langford** (egentlig *Frances Newbern*, født 4. april 1913 i Lakeland, Florida, USA, død 11. juli 2005 i Jensen Beach, Florida, USA) var en amerikansk sanger og skuespiller.

Hun var en populær vokalist på 1930- og 1940-tallet. Langford hadde hoved- og biroller i en rekke Hollywood-filmer, hvor hun sang med sin myke melodiøse stemme. Blant hennes største platesuksesser var  *I'm In The Mood For Love* og *When You Wish Upon A Star*.

Hun er mest kjent for sine radioshow og medvirket også i mange av Bob Hopes radioprogrammer under den andre verdenskrigen. 

Langford var gift tre ganger, i sitt første ekteskap med skuespilleren Jon Hall, 1938-1955. Siste gangen med Ralph Evinrude.

## Filmografi (et utvalg)
* *Every Night at Eight* (1935)
* *The Hit Parade* (1937
* *[[Yankee Doodle Dandy]]* (1942)
* *Girl Rush* (1944)
* *Moonlight Serenade* (1954)

## Referanser


## Eksterne lenker
* 
* 
* 
* Frances Langford
Iłowo-Osada

**Iłowo-Osada** (tysk: Illowo) er en landsby i Działdowo ''powiat'' i Det ermlandskmasuriske voivodskap i nordre Polen. Det er setet for *[[gmina]]et* (kommunen) ved navn Gmina Iłowo-Osada. Landsbyen ligger omtrent elleve kilometer sørøst for Działdowo og 70 kilometer sør for den regionale hovedstad Olsztyn.

Landsbyen har en befolkning på omtrent 2800.
## Historie
Byen var tidligere tysk og del av Kongeriket Preussen.
### Andre verdenskrig

Etter Nazi-Tysklands invasjon av Polen ble Iłowo beliggenheten til tre underleirer av Soldau konsentrasjonsleir i det nærliggende Działdowo. Iłowo-leiren eksisterte fra 1941–45. Fanger ble holdt ved en murbygning (avbildet) og de tilstøtende brakker. 

Opp mot 2000 polske barn fem år eller yngre var blant fangene, samt gravide fanger som ventet barn; etter fødselen ble kvinnefanger sendt tilbake til arbeidsleirer.  Mennene, blant annet polakker og sovjetere (etter operasjon Barbarossa) ble som regel kun holdt der i et par dager. Mange barn tilhørte slavearbeidere som hadde blitt deportert til Det tredje rike. Barna undergikk en utvelging for germanisering før de ble sendt til tyske familier – blant de som ikke ble valgt var dødsraten særdeles høy. Det fantes ikke medisiner eller leger i leiren, og mat og vann var rasjonert.

## Kjente personer fra Illowo
* Oskar Kummetz (1891–1980), admiralen ombord «Blücher» under angrepet på Norge 9. april 1940.
* Hans Kummetz (1890-1918), flyveress

## Referanser
Jensen Beach (Florida)

**Jensen Beach** er et tettsted (*[[CDP]]*) og ferieområde i Martin County i delstaten Florida i USA. Ifølge United States Census Bureau hadde stedet 11&nbsp;707 innbyggere (2010) og et areal på 17,5&nbsp;km².

## Referanser
Norge i oljealderen

**Oljealderen** er betegnelsen på perioden fra 1970-årene til i dag, en periode der oljen har spilt en betydelig rolle i norsk historie. I 1969 ble det funnet olje i Nordsjøen, ved Ekofiskfeltet. I september 2015 var markedsverdien på det statlig eide Oljefondet  kroner. Oljen forandret den norske økonomien, og den forandret det norske samfunnet. Ikke minst fikk det offentlige mer å rutte med: statens pengeforbruk økte med 7 prosent hvert år mellom 1974 og 1980.

## Norge i verden
25. september 1972 sa et flertall (53,5 %) av den norske befolkningen nei til medlemskap i EF. 28. november 1994 var det en ny folkeavstemning, denne gang om tilknytning til Den europeiske union (EU). 52,2 % sa nei denne gang. Da hadde Norge fra 1. januar 1994 vært medlem av Det europeiske økonomiske samarbeidsområde (EØS). Det gir tilgang til det indre marked i EU som gir fri bevegelse av varer, tjenester, kapital og personer mellom alle land i området.

Norge er fra 2001 en del av Schengen-området som gjennom Schengen-avtalen regulerer at det ikke er noen ordinær passkontroll mellom medlemslandene.

## Norge finner olje

## Innvandring

Innvandrerbefolkningen, det vil si folk født i utlandet eller med minst en forelder født i utlandet, utgjorde i 2000 6,3 %. Per 5. mars 2018 hadde dette økt til 17,3 % av befolkningen.

## Referanser


## Litteratur
* Furre, Berge. *Norsk historie 1914–2000: industrisamfunnet – frå vokstervisse til framtidstvil* (2000). Det Norske Samlaget. ISBN 9788252151879.
* Benum, Edgeir. *Overflod og fremtidsfrykt, 1970–* (1998). Bind 12 av *Aschehougs norgeshistorie*, Knut Helle, red. Aschehoug. ISBN 8203220274.

## Eksterne lenker
* norgeshistorie.no 1970–i dag: oljealder og overflod
Walter Baetke

**Walter Hugo Hermann Baetke** (født 28. mars 1884 i Sternberg, provinsen Brandenburg, kongeriket Preussen død 15. februar 1978 i Leipzig, Den tyske demokratiske republikk) var en tysk germanolog og spesialist på skandinavisk  middelalderforskning og religionsvitenskap. Han var professor i religionshistorie ved Universitetet i Leipzig.

## Referanser


## Eksterne lenker
* Walter Baetke i professorkatalogen i Universitetet i Leipzig
Outboard Marine Corporation

**Outboard Marine Corporation** (OMC), opprinnelig *Outboard Motor Company* har vært verdens største produsent av  påhengsmotorer. Bedriften ble grunnlagt i 1929 ved en sammenslåing av Evinrude, Elto og Lockwood Motors. Varemerkene Evinrude og Johnson eies i dag av Bombardier Recreational Products. Evinrude og Johnson hadde fra 1950- til 1980-årene rykte på seg for å være pålitelige og bestandige motorer, mens nærmeste konkurrenten Mercury var mer spisset på motorer for racer-båter og var raskere til å introdusere ny teknologi. Fra 1995 har Evinrude introdusert og videreutviklet direkteinnsprutet 2-taktsteknikk, først under navnet Ficht, senere under navnet E-TEC. De første Ficht-motorene hadde problemer med blant annet soting og feiltenning, men OMC løste problemene etter en omfattende oppdatering av motorene. Ficht-motorene var tilpasset eldre forgassermotorer, mens dagens E-TEC er bygget for direkteinnsprøytning. Direkteinnspøytning av drivstoffet på en to-takter betyr at forbruket av drivstoffet reduseres dramatisk på grunn av lavere omdreingstall og de belaster naturen mindre da utslippet blir redusert. Direkteinsprøytede to-taktere forbruker i prinsippet samme mengde drivstoff som tilsvarende fire-taktere, mens de er betydelig raskere til å akselerere som et resultat av lavere treghetsmoment.

## Historikk
* 1929 Evinrude Motor Co slås sammen med Elto og Lockwood Motors og danner  OMC, Outboard Motor Corporation
* 1930 OMC introduserer den første påhengsmotoren med selvstarter.
* 1931 OMC overtar stillingen som verdens største produsent av påhengsmotorer etter Johnson
* 1935 OMCs produksjon er drøyt 171&nbsp;000 enheter per år (verdens største produsent.)
* 1936 Johnson kjøpes opp av OMC 
* 1947 OMC's produkskjon er over 262&nbsp;000 enheter per år, som gjør de til verdens største produsent.
* 1958 Starflite V4 introduseres.
* 1962 Evinrude introduserer automatisk girboks
* 1982 Mikrodatastyrt oljedosering innføres.
* 1995 Ficht Fuel direkteinnsprøytnings to-taktsteknikk inntroduseres på alle Evinrude/Johnson V6. 
* 2000 OMC går til skifteretten og ber om konkurs
* 2001 Evinrude og Johnson gjenoppstår innen Bombardier Recreational Products
* 2003 En videreutviklet versjon av Ficht direkteinnsprøyning E-TEC blir inntrodusert på to- og tre-sylindrede motorer.
* 2004 Evinrudes introduserer E-TEC på de större 4-cylindriga samt V6-motorerna.
* 2008 Evinrude har E-TEC på alle motorer fra 25 til 300 h/k
Vågsbygd Karate Klubb

**Vågsbygd Karate Klubb** (stiftet 10. juni 1981) er en karateklubb i bydelen Vågsbygd i Kristiansand.

## Historikk
Klubben ble grunnlagt av  som er norges høyest rangerte i stilarten shōrin-ryū. Vågsbygd Karateklubb har vært og er en av Norges største rene karateklubber med over 300 medlemmer, og hevder selv å være verdens største klubb i stilarten Japan shōrin-ryū. Karate do.  

Klubbens medlemmer arrangerte det første norgesmesterskapet i karate i 2022 etter at Norges Karateforbund ble stiftet og skilt fra Norges Kampsportforbund. Utøvere fra klubben tok 9 gull-, 9 sølv- og 15 bronsemedaljer på hjemmebane. Klubben har hatt flere utøvere som har hevdet seg i norgesmesterskap og i nordiske mesterskap.  Totalt har klubben 47 norgesmestere inklusive lagkonkurranser.

Vågsbygd Karateklubb har senere utviklet seg til å bli hovedklubb (Honbu dojo) for stilarten i Norge, og er ifølge Sensei Tsutom Watanabe den klubben med flest medlemmer innen Shorin Ryu Karate Kenshinkai,  pr. 2022. 

## Referanser


## Eksterne lenker
*
Joralf Rindli

**Joralf Rindli** (født 1944) er en norsk lokalpolitiker i Melhus kommune. Han var opprinnelig innvalgt i kommunestyret for KrF, men gikk senere over til FrP. Han satt som varaordfører fra 2003 til 2007 (de første tre årene for Krf og det sist for FrP). 

Rindli er født i Rindal. Han satt i Melhus kommunestyret i tre perioder (2003–2015) og har under denne tiden hatt flere politiske lederverv. Blant annet var han leder for «komite for liv og lære» og gruppeleder for Melhus Fremskrittsparti. Han meldte seg ut av KrF i 2006, etter 45 års medlemskap. Utmeldelsen skyldes uenighet i forhold som berørte sjenkebevilgningspolitikken i kommunen, varaordførerens stillingsandel og striden rundt bygging av en sykehjemsblokk. Han meldte seg samme år inn i FrP. I sine yngre år var han politisk aktiv i KrFU i Buskerud.

Rindli har bakgrunn fra butikkbransjen og var bestyrer for Åmot Samvirkelag fra 1979 til 1998.

Han ble gift i 1969 med Marit Bekkestad (f. 1946) fra Ål i Hallingdal. 

## Referanser
Linda Woolverton

**Linda Woolverton** (født 19. desember 1952 i Long Beach, California) er en amerikansk manusforfatter, skuespillforfatter og romanforfatter. Hun har skrevet flere av manusene til en rekke Disney-filmer, samt bøkene til musikalene som igjen er basert på disse filmene. Hun ble den første kvinnen som skrev et manus for en Disney-film. Dette gjaldt *[[Skjønnheten og udyret (1991)|Skjønnheten og udyret]]* (1991), den første animasjonsfilmen som ble nominert til Oscar for beste film. Hun har også skrevet manuset til *[[Løvenes konge]]* (1994), og ble nominert til en Tony Award for arbeidet på musikalversjonen av ''Skjønnheten og udyret''.

I 2010 skrev hun manuset til fantasyfilmen *[[Alice i Eventyrland (2010)|Alice i Eventyrland]]*, og ble dermed den første og eneste kvinnen til å alene skrive manuset til en film som har tjent over én milliard dollar. Hun har også skrevet manusene til *[[Maleficent]]* og *[[Alice Through the Looking Glass]]*.

## Referanser


## Eksterne lenker
*
PALGN

**PAL Gaming Network**, som oftest forkortet til **PALGN**, var en australsk videospill-nyhets- og anmeldelsesside som fokuserte på videospillindustrien og kulturen i PAL-territorier, spesielt Australia og Storbritannia.
Nettsiden ble lansert i 2003 av en gruppe med medlemmer på IGNs forumer som ble skuffet over den amerikanske nettsidens beslutting om å bli en abonnementstøttet nettside, slik at den ikke lenger var gratis å lese på.

Siden juli 2014 er siden lagt ned.

## Forsiden
PALGNs forside hadde lenker til nyheter, anmeldelser og trailere for nye videospillplattformer, blant annet Xbox 360, PlayStation 2, PlayStation 3, PlayStation Portable, Nintendo DS, Wii og PC.

## Referanser


## Eksterne lenker
* Arkivert versjon av den offisielle nettsiden
Civilization: Call to Power

***Civilization: Call to Power*** er et turbasert strategispill utviklet for PC av Activision som en oppfølger til Civilization-serien laget av Sid Meier. Spillet strekker seg fra siviliasjonenes begynnelse og inn i fremtiden, og man skal lede sin sivilisasjon til makt og ære med alt fra steinalderteknologi til futuristiske våpen og teknologier. Spillet lignet mer på de foregående spillene enn Sid Meier's Alpha Centauri som kom omtrent samtidig. 18 måneder senere kom oppfølgeren *[[Call to Power II]]* da Activision ikke lenger hadde rettigheter til Civilization-navnet.

## Spillet
Spillet minner om *[[Civilization II]]*, men strekker seg lengre, fra år 4000 f.Kr. til år 3000. Som tidligere spill må man bygge byer, handle og/eller krige mot naboer, holde befolkningen fornøyde og forske frem nye teknologier. Spillet åpner, til forskjell fra tidligere spill, for å bygge byer under vann eller i verdensrommet, og man kan gå til krig ved bruk av propaganda, religion, biologi eller konvensjonelle metoder. Spillet utvider grensene fra de tidligere Civilization spillene også med flere teknologier, bygninger, diplomatiske muligheter og handel. Spillet vinnes ved å beseire alle byer i verden, syntetisere utenomjordisk liv ved hjelp av teknologi, eller ved å være den mest vellykkede sivilisasjonen i år 3000.

*Civilization: Call to Power* åpnet også for flere spillere via lokale nettverk eller internet.

## Historie
Activision kjøpte rettighetene til å lage videospill med navnet Civilization av Avalon Hill. MicroProse hadde tidligere laget Civilization på lisens fra Avalon Hill, og da rettighetene ble overført til Activision saksøkte de MicroProse som fortsatt lagde oppfølgere til Civilization II. Like etter ble både MicroProse og Avalon Hill kjøpt av Hasbro, og Activison endte opp med lisens til å lage "Civilization: Call to Power", mens MicroProse fikk rettighetene til Civilization.. Civilization: Call to Power ble dermed det eneste Civilization-spillet (med unntak av Avalon Hills dataversjon av brettspillet Civilization) som ble laget uten Sid Meiers innflytelse.

## Referanser
SuperVillain Studios

**SuperVillain Studios** er en amerikansk videospillutvikler som utvikler spill for Wii, Nintendo DS, Xbox, Xbox 360, PlayStation 3, PlayStation 2, PlayStation 4 og PlayStation Portable.

Selskapet ble etablert i januar 2004 av Tim Campbell, Steve Ganem og Chris Rausch i Costa Mesa i California. Selskapet besto i starten bare av seks personer, som da utviklet nivåer og flerspillerfunksjonaliteten for *[[Tony Hawk's Underground 2]]*, som ble hovedsakelig utviklet av Neversoft. Selskapet vokste gjennom kontrakter og avtaler med Activision, som ledet dem til å etterhvert utvikle *[[Dungeon Siege: Throne of Agony]]* for PSP for 2K Games.

Siden den gang har de portert diverse spill, for det meste individuelle spill på kontrakt, blant annet *[[Flow (videospill)|Flow]]* for Sony.

## Referanser


## Eksterne lenker
*
Det var då

***Det var då*** er et musikkalbum med 2Gether, utgitt i 2014.

## Sporliste
#«Det va då»
#«Det gick en liten ängel»
#«Närmare dig»
#«Fyra dagar Fyra nätter»
#«Du är den finaste flickan i världen»
#«Jag vill leva mitt liv med dig»
#«Tilsammans du och jag»
#«Röda rosor vill jag gje dig»
#«Den sista dansen»
#«Nu vet jag vad kärlek är»
#«Inte bara en puss»
#«Vid mitt fönster»
#«Minns du den sommar»